Diari Oficial de la Generalitat Valenciana


Sumari del DOGV 7734, del 04-03-2016 (2016/1416)

RESOLUCIÓ de 26 de febrer de 2016, de la Presidència de la Generalitat, per la qual s'aprova la modificació de l'escut del municipi de Fontanars dels Alforins (València).
--------------------------------------------------------------------------------------------------------------------------------------------------------------------------

### Dades del document

Número de DOGV
:   7734

Data del DOGV
:   04-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1416


Data del document
:   26-02-2016

Organisme emissor
:   Presidència de la Generalitat

Tipus de document
:   Resolució

Descriptors 

:   * Fontanars dels Alforins

RESOLUCIÓ de 26 de febrer de 2016, de la Presidència de la Generalitat, per la qual s'aprova la modificació de l'escut del municipi de Fontanars dels Alforins (València). [2016/1416]  
El municipi de Fontanars dels Alforins (València), en sessió feta pel Ple de l'Ajuntament el 23 de gener de 2014, ha considerat convenient modificar el seu escut municipal aprovat per Decret 2350/1967, de 16 de setembre, a proposta del Ministeri de Governació (BOE 240, 07.10.1967), perquè el represente i simbolitze.  
Per això, d'acord amb les facultats que li confereixen les disposicions en vigor, va elevar per a la seua modificació la corresponent proposta.  
El Consell Tècnic d'Heràldica i Vexil·lologia va emetre un dictamen favorable, de data 9 de maig de 2014, a la proposta de modificació de l'escut municipal, així com a la representació gràfica en la sessió de data 27 de novembre de 2015.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de Règim Local de la Comunitat Valenciana, i en els articles 13 i següents del Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.  
La disposició transitòria única del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana, publicat en el Diari Oficial de la Comunitat Valenciana de 20 de maig de 2015, estableix que els expedients d'aprovació, modificació o rehabilitació de símbols locals iniciats abans de la data d'entrada en vigor d'aquest decret s'ajustaran, quant a la seua resolució, al procediment previst en aquest decret, sense perjuí de la conservació dels actes vàlidament realitzats en la seua tramitació, particularment pel que fa als acords locals i el dictamen emés per l'òrgan consultiu.  
  
Per aquests motius, i fent ús de les atribucions conferides per la legislació vigent, resolc:  
  
Aprovar la modificació de l'escut del municipi de Fontanars dels Alforins (València), que queda organitzat de la manera següent:  
  
Escut quadrilong de punta redona. En camper de sinople, dues cases d'or posades en pal, acostades de dos arbres àlbers d'argent. En cap, d'or, quatre pals de gules. Al timbre, corona reial oberta, segons l'ús del Regne de València.  
  
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació d'aquesta resolució, o publicació, si és el cas, en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tenint en compte que no és possible simultaniejar el recurs contenciós administratiu i el potestatiu de reposició.  
  
b) Directament recurs contenciós administratiu davant dels jutjats contenciosos administratius en el termini de dos mesos comptats a partir de l'endemà de la notificació d'aquesta resolució, o publicació, si és el cas, en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
c) En el cas que l'interessat siga una administració pública no és possible interposar recurs en via administrativa, sense perjuí d'allò que disposa l'article 44 de la Llei 29/1998, de 13 de juliol, i haurà de requerir prèviament perquè s'anul·le o revoque el present acte, en el termini de dos mesos comptats des de l'endemà de la notificació, o publicació, si és el cas, en el Diari Oficial de la Comunitat Valenciana tenint en compte que això no incideix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.  
Tot això sense perjuí que els interessats puguen exercitar qualsevol altra via que estimen oportuna.  
  
València, 26 de febrer de 2016.- El president de la Generalitat p. d. (Ap. 16 R 12.02.2016, del president de la Generalitat, de delegació d'atribucions; DOCV 17.02.2016), el sotssecretari: Emili Josep Sampio Morales.